KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2013. augusztus 14 –i rendkívüli ülésére)

TÁRGY: AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI PROGRAMJÁNAK MÓDOSÍTÁSA
A Képviselő-testület a 118/2013. számú Képv. testületi határozatával egyetértett azzal, hogy a helyettes szülői feladat közös ellátására létrehozott társulás 2013. június 30. napjával megszűnjön és a feladatellátást ezt követően csak Kiskőrös közigazgatási területén, továbbra is az Egészségügyi, Gyermekjóléti és Szociális Intézmény keretein belül biztosítsa. 
A társulás megszűnését követően az intézmény szakmai programját a változásoknak megfelelően aktualizálni kell.
Bács-Kiskun Megyei Kormányhivatal Szociális és Gyámhivatala az intézmény keretében működő gyermekjóléti szolgálat és helyettes szülői ellátás 2013. évi hatósági ellenőrzése során feltárt hiányosságok megszüntetése érdekében kötelezte az intézményvezetőt és a gyermekjóléti szolgálat szakmai egységvezetőjét a szakmai program aktualizálására, módosítására, majd fenntartó általi jóváhagyására. Az intézményvezető és a szakmai egységvezető az ellenőrzés megállapításait figyelembe véve az intézmény szakmai programját módosították.
A gyermekek védelméről és a gyámügyi igazgatásról szóló 1997. évi XXXI. törvény  104. § (1) bekezdés d) pontja szerint a gyermekjóléti és gyermekvédelmi szolgáltató tevékenységet ellátó állami intézmény fenntartója jóváhagyja az intézmény szakmai programját.

A szakmai program megtekinthető a Polgármesteri Hivatal Közigazgatási Osztályán.

A fentiek alapján javaslom, hogy a Képviselő-testület az előterjesztés mellékletét képező, az Egészségügyi, Gyermekjóléti és Szociális Intézmény működését meghatározó szakmai programot hagyja jóvá.

Kiskőrös, 2013. augusztus 8.

